CELEX: 62010CA0527
Language: lv
Date: 2012-07-05 00:00:00
Title: Lieta C-527/10: Tiesas (pirmā palāta) 2012. gada 5. jūlija spriedums ( Legfelsőbb Bíróság (Ungārija) lūgums sniegt prejudiciālu nolēmumu) — ERSTE Bank Hungary Nyrt/Magyar Állam, B.C.L. Trading GmbH, ERSTE Befektetési Zrt (Tiesu iestāžu sadarbība civillietās — Maksātnespējas procedūras — Regula (EK) Nr. 1346/2000 — 5. panta 1. punkts — Piemērošana laikā — Valstī, kas nav Eiropas Savienības dalībvalsts, celta lietu tiesību prasība — Maksātnespējas procedūra, kas uzsākta pret parādnieku citā dalībvalstī — Pirmās valsts kļūšana par Eiropas Savienības dalībvalsti — Piemērojamība)

22.9.2012   
            
            
               LV
            
            
               Eiropas Savienības Oficiālais Vēstnesis
            
            
               C 287/4
            
         Tiesas (pirmā palāta) 2012. gada 5. jūlija spriedums (Legfelsőbb Bíróság (Ungārija) lūgums sniegt prejudiciālu nolēmumu) — ERSTE Bank Hungary Nyrt/Magyar Állam, B.C.L. Trading GmbH, ERSTE Befektetési Zrt
   
   (Lieta C-527/10) (1)
   
   (Tiesu iestāžu sadarbība civillietās - Maksātnespējas procedūras - Regula (EK) Nr. 1346/2000 - 5. panta 1. punkts - Piemērošana laikā - Valstī, kas nav Eiropas Savienības dalībvalsts, celta lietu tiesību prasība - Maksātnespējas procedūra, kas uzsākta pret parādnieku citā dalībvalstī - Pirmās valsts kļūšana par Eiropas Savienības dalībvalsti - Piemērojamība)
   2012/C 287/06
   Tiesvedības valoda — ungāru
   
      Iesniedzējtiesa
   
   
      Legfelsőbb Bíróság
   
   
      Lietas dalībnieki pamata procesā
   
   
      Prasītāja: ERSTE Bank Hungary Nyrt
   
   
      Atbildētājas: Magyar Állam, B.C.L. Trading GmbH, ERSTE Befektetési Zrt
   
   
      Priekšmets
   
   Lūgums sniegt prejudiciālu nolēmumu — Legfelsőbb Bíróság — Padomes 2000. gada 29. maija Regulas (EK) Nr. 1346/2000 par maksātnespējas procedūrām (OV L 160, 1. lpp.) 5. panta 1. punkta interpretācija — Lietu tiesību prasība, kas ir celta dalībvalstī, kuras teritorijā atrodas attiecīgais īpašumtiesību priekšmets, pret atbildētāju, kura juridiskā adrese atrodas citā dalībvalstī un pret kuru šajā otrajā dalībvalstī pirms pirmās valsts pievienošanās Eiropas Savienībai ir uzsākta maksātnespējas procedūra — Regulas (EK) Nr. 1346/2000 5. panta 1. punkta piemērojamība laikā
   
      Rezolutīvā daļa:
   
   Padomes 2000. gada 29. maija Regulas (EK) Nr. 1346/2000 par maksātnespējas procedūrām 5. panta 1. punkts ir jāinterpretē tādējādi, ka tādos apstākļos kā pamatlietā šī tiesību norma ir piemērojama pat tādām maksātnespējas procedūrām, kas ir uzsāktas pirms Ungārijas Republikas pievienošanās Eiropas Savienībai, tādā gadījumā, kad 2004. gada 1. maijā parādnieka lietas, kurām bija piemērojama attiecīgā lietu tiesība, atradās minētās valsts teritorijā, par ko ir jāpārliecinās iesniedzējtiesai.
   
      (1)  OV C 30, 29.1.2011.